《吕霁川赴水救侄诗》
清代·郑孝胥

仁者不违仁，造次与颠沛。斯时念未起，犯险曾不悔。

吕公有族侄，游反夜方晦。严寒忽失足，水深不可厉。

同行空惊叫，相顾莫为计。吕公径赴水，挽侄履平地。

重裘虽尽湿，勇气真盖世。定知有神助，欢喜失狼狈。

坐言与起行，抚己每多愧。瞑目试思之，勿遽矜我辈。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。